CONCURS DE FOTOGRAFIA SANT ALBERT MAGNE 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/43987)
  + [Valencià](/va/acuerdo/43491)






Selector de idioma

Leer

* [Español](/es/acuerdo/43997)
* [Valencià](/va/acuerdo/43823)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE FOTOGRAFIA SANT ALBERT MAGNE 2023[Butlletí Oficial Universitat d'Alacant](/ca/Publicacion)
=====================================================================================================

Secretaria General

Butlletí Oficial Universitat d'Alacant





CONCURS DE FOTOGRAFIA SANT ALBERT MAGNE 2023

Data d'aprovació
:   16/10/2023

Data de publicació
:   18/10/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/43094)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/43802)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/43623)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE FOTOGRAFIA SANT ALBERT MAGNE 2023&url=https://www.boua.ua.es/va/acuerdo/43685)

**Títol:** CONCURS DE FOTOGRAFIA SANT ALBERT MAGNE 2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 16 d'octubre de 2023

CONCURS DE FOTOGRAFIA SANT ALBERT MAGNE 2023

1.    Objecte de la convocatòria

L'objecte d'aquesta convocatòria és la concessió, en règim de concurrència competitiva, de premis de fotografia científica i de naturalesa i medi ambient, en ocasió de l'edició anual emmarcada en els actes de Sant Albert Magne organitzats per la Facultat de Ciències.

2.    Requisits

Podran participar-hi totes les persones que siguen membres de la comunitat universitària que integra la Universitat d'Alacant, com també antic alumnat d'aquesta universitat.

El concurs consta de dues categories:

a.  Fotografia científica

b.  Natura i medi ambient

Característiques tècniques especials de la categoria de fotografia científica.

S'admetran a concurs en aquesta categoria les obres realitzades mitjançant instruments i tècniques que s'usen de manera habitual en aquest tipus de fotografia. L'autor o l'autora ha d'especificar quina tècnica i/o procés ha emprat per a realitzar la imatge.

Requisits tècnics de les fotografies en format electrònic i presentació.

Les fotografies en format electrònic hauran de tenir com a màxim 4 Mb i una resolució mínima de 72 ppp (píxels per polzada), hauran d'estar en format jpg, gif o png, i es presentaran al concurs mitjançant el formulari web que s'habilitarà en la pàgina de la Facultat de Ciències: <https://ciencias.ua.es/va/activitats/programacio-cultural-sant-albert-magne/concurs-de-fotografia-sant-albert-magne.html>

Requisits tècnics de les fotografies en format paper fotogràfic i presentació.

Les fotografies en paper fotogràfic han de tindre una grandària que no supere els 90 cm sumats els quatre costats i s'han de muntar sobre una cartolina negra semirígida. El marge entre la fotografia i la vora externa de la cartolina haurà de ser igual o superior a 2 cm.

Sota la fotografia, de manera centrada i en paper blanc apegat sobre la cartolina negra s'inclourà el títol de la fotografia i el pseudònim de l'autora o l'autor, si en tinguera, mai el nom, amb la finalitat de garantir l'anonimat de cada obra.

Desqualificació de les fotografies. Seran desqualificades les fotografies els drets de propietat intel·lectual de les quals no pertanguen de manera íntegra i sense cap excepció a la persona que participe en el concurs.

Les persones participants seran responsables de les reclamacions que es puguen produir per drets de propietat intel·lectual o d'imatge d'altres persones.

Exposició pública de les obres presentades. Quan haja acabat el termini de presentació, les fotografies en format paper s'exposaran en els taulers del corredor de la planta baixa de la fase II de la Facultat de Ciències, i romandran en aquest lloc fins al gener del 2024. Les fotografies no premiades podran ser arreplegades personalment pels autors o les autores des del 15 de gener fins al 29 de febrer del 2024 en la secretaria de la Facultat de Ciències.

La Facultat de Ciències es reserva el dret d'editar totes les fotografies que s'hagen presentat al concurs sense ànim de lucre, i fer-ne ús per a finalitats acadèmiques o de difusió de la Facultat i esmentant-ne sempre l'autora o l'autor.

La participació en aquest concurs implica l'acceptació d'aquestes bases. L'incompliment d'alguna d'aquestes bases implicarà la desqualificació de la persona concursant.

Qualsevol altre aspecte no inclòs en aquestes bases serà resolt, si escau, pel jurat.

3.    Nombre i dotació dels premis

Les dues categories del concurs tenen la mateixa dotació. Es concedirà un primer premi de 200 € i un segon de 100 € en cadascuna de les categories.

4.    Termini i procediment de presentació de les fotografies

4.1. Termini de presentació

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV.

Del 23 d'octubre al 10 de novembre de 2023.

4.2. Procediment de presentació

Nombre d'obres per participant. Cada concursant podrà presentar com a màxim dues fotografies inèdites en cada modalitat.

Suports de les fotografies. És obligatòria la presentació de cadascuna de les fotografies en dos suports: electrònic i en paper fotogràfic. No entraran en concurs les fotografies que siguen presentades en un únic suport.

Les fotografies en paper fotogràfic es presentaran en el deganat de la Facultat de Ciències. Cada fotografia haurà d'anar dins d'un sobre tancat que durà escrita només la frase «Concurs de Fotografia Sant Albert Magne 2023» i la categoria a què es presenta.

Cada sobre haurà de contenir:

1. La fotografia que es presenta a concurs.

2. Un sobre tancat més petit que el descrit en el punt 1, que contindrà un full amb el títol de la fotografia, la categoria a què es presenta, el nom i cognoms de l'autora o l'autor i el pseudònim, si en té, el NIF o NIE, telèfon i correu electrònic.

5.    Control previ de l'originalitat de les obres

Mitjançant el programari adient, la Facultat de Ciències comprovarà que les fotografies que es presenten al concurs són originals íntegrament i que no han estat inspirades en l'obra d'un altre autor o autora, ni en la idea, ni en l'execució. No s'acceptaran fotomuntatges ni fotografies remostrejades, retocades en el contingut de la imatge o modificades de manera parcial.

Les fotografies que no complisquen aquestes condicions no seran admeses a concurs.

Una volta que hagen superat el control previ d'originalitat de les obres, en les fotografies que participen en concurs només es permetran els ajustaments de corbes, nivells, lluentor, contrast i saturació. L'organització es reserva el dret de demanar l'arxiu original JPG o RAW per a comprovar-hi el compliment d'aquestes normes.

6.    Criteris d'adjudicació dels premis

El jurat tindrà en compte per a l'adjudicació dels premis en les dues categories els criteris següents:

|  |  |
| --- | --- |
| a)    Exposició, enquadrament, il·luminació ... | fins a 2 punts |
| b)    Composició i estil | fins a 2 punts |
| c)    Adequació a la temàtica a la qual es presenta. | fins a 2 punts |
| d)    Rigor científic i/o representativitat. | fins a2 punts |
| e)    Originalitat. | fins a 2 punts |

7.    Òrgan gestor i Jurat

7.1. Òrgan gestor

L'òrgan gestor de la convocatòria i unitat administrativa de referència és la Secretaria de la Facultat de Ciències que s'encarrega de l'ordenació i la instrucció del procediment, i acorda totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució. Les dades de contacte són [yims.upzwdcwm@vo.xm](mailto:yesk.ifqybzaj@wd.dk).

Quan la sol·licitud no reunisca els requisits o no s'acompanye de la documentació exigida es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius, amb indicació que si no es fera així se li tindrà per desistit de la seua petició, prèvia resolució que haurà de ser dictada en els termes previstos legalment.

7.2. Jurat: composició, deliberació i decisió

El jurat estarà presidit per la degana o el degà de la Facultat de Ciències, o persona en qui delegue, i estarà constituït per una persona membre del col·lectiu del PDI, una del col·lectiu d'estudiants, una altra del col·lectiu del PTGAS, els tres de la Facultat de Ciències i un tècnic del Taller d'Imatge de la UA.

El jurat emetrà la decisió citant les fotografies premiades només amb el títol, i només coneixerà la identitat dels autors i les autores després que s'haja produït la resolució, en el moment de signar l'acta del concurs. Tot seguit, es publicaran els premis en la web de la Facultat de Ciències: <https://ciencias.ua.es/va/activitats/programacio-cultural-sant-albert-magne/concurs-de-fotografia-sant-albert-magne.html>.

El jurat podrà declarar desert el concurs en una o en les dues categories, si cap de les fotografies presentades aconsegueix un mínim de 5 punts. La Facultat de Ciències es reserva el dret de no celebrar el concurs en el cas que s'hi inscriguen menys de 20 participants.

Els autors o les autores de les fotografies premiades cediran, respectivament, tots els drets en favor de la Facultat de Ciències, que es reserva el dret d'editar-les i fer-les servir sense ànim de lucre i citant-ne sempre l'autora o autor.

8.    Resolució i publicació dels resultats

Atès el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://ciencias.ua.es/va/activitats/programacio-cultural-sant-albert-magne/concurs-de-fotografia-sant-albert-magne.html>, que substitueix la notificació a les persones interessades i produeix els mateixos efectes.

La proposta de resolució provisional de les ajudes es publicarà a partir del 15 de novembre de 2023. A partir de l'endemà a la seua publicació, les persones interessades tindran un termini de 3 dies hàbils per a la presentació de les al·legacions que estime pertinents, mitjançant instància genèrica per la e-Administració, dirigida a la degana o degà de la Facultat de Ciències amb indicació de les dades d'aquesta convocatòria.

Transcorregut aquest termini i a la vista la proposta motivada de la resolució per la comissió de valoració, la rectora de la Universitat d'Alacant dictarà la resolució que procedisca.

9.    Marc legal i pressupostari

La convocatòria d'ajuda amb referència 2023CT0184, que serveix de base reguladora, es troba recollida en la línia de subvenció 2023LS0188 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions,  Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació dels premis serà d'un màxim de 600 euros, que seran sufragats amb càrrec al capítol IV, orgànica 56929S8423 del pressupost de la Facultat de Ciències. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

10. Obligació de les persones beneficiàries del premi

Per a fer efectiu el pagament dels premis, les persones beneficiàries (excepte PTGAS i PDI de la Universitat d'Alacant), hauran d'emplenar [fitxa de tercers](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwj2i52K7NP6AhWK_IUKHYOABjgQFnoECA8QAQ&url=https%3A%2F%2Fweb.ua.es%2Fes%2Fsedealicante%2Fdocumentos%2Fformularios%2Fficha-de-terceros-formulario-datos-personales-conferenciante.pdf&usg=AOvVaw1aOn0zSumImncD7sCZNvQK) i enviar-la, adjuntant el seu document d'identitat en vigor, a la degana o degà de la Facultat de Ciències mitjançant instància genèrica per la e-Administració.

11. Protecció de dades de caràcter personal.

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

12. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptats a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei Orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta convocatòria davant la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 16 d'octubre de 2023

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03878 Sant Vicent del Raspeig - Alacant  
 Tel. 44 780 2332 - Fax 21 909 8475](https://www.google.es/maps/@74.472054,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12781&trk=tyah&trkInfo=tarId%2P5640813621925%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)